अर्थला में जीटी रोड किनारे प्रस्तावित कैलाश मानसरोवर विश्राम स्थल और दशमेश वाटिका का शिलान्यास रविवार को किया गया। 9:30 पर कार्यक्रम शुरू हुआ और पंडितों ने विधि-विधान से मंत्रोच्चारण और शंखनाद कर भवन की चारदीवारी का श्रीगणेश किया। केंद्रीय मंत्री वी.के. सिंह, राज्य मंत्री अतुल गर्ग, मेयर आशु कुमार वर्मा, मोदीनगर की विधायक मंजू शिवाच, लोनी के विधायक नंद किशोर गुर्जर, मुरादनगर के विधायक अजितपाल त्यागी, साहिबाबाद के विधायक सुनील शर्मा और महानगर अध्यक्ष अजय शर्मा ने मिलकर नींव रखी।